На основу члана 43. став 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), а у вези са Одлуком о проглашењу ванредног стања („Службени гласник РС”, број 29/20), на предлог Министарства за рад, запошљавање, борачка и социјална питања,

Влада доноси

З А К Љ У Ч А К

1. Влада је сагласна да се корисницима права на новчану социјалну помоћ, права на додатак за помоћ и негу другог лица, права на увећани додатак за помоћ и негу другог лица, права на дечији додатак, права на накнаду зараде за време одсуства са рада ради посебне неге детета и права на остале накнаде по основу посебне неге детета, по прописима у области социјалне заштите и финансијске подршке породици са децом, којима право истиче 15. марта 2020. године и касније, а надлежни орган није одлучио о даљем коришћењу права, продужава даља исплата права на основу раније донетих решења, најдуже три месеца, односно док траје ванредно стање.

2. Овај закључак, ради реализације, доставити Генералном секретаријату Владе, који ће овај закључак поставити на званичној интернет страници Владе www.srbija.gov.rs и Министарству за рад, запошљавање, борачка и социјална питања које ће овај закључак поставити на интернет страници [www.minrzs.gov.rs](http://www.minrzs.gov.rs).

05 Број: 53-2787/2020

У Београду, 24. марта 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |